Author: jmarekova
Company: MF-SR

Predkladacia správa 

	Ministerstvo financií Slovenskej republiky predkladá návrh zákona, ktorým sa mení a  dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony.

	Predkladaným návrhom sa v colnej oblasti zabezpečuje prijatie implementačného opatrenia k nariadeniu Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93.

V nadväznosti na túto úpravu sa v novele zákona č. 250/2007 Z. z. o ochrane spotrebiteľa modifikuje oprávnenie orgánu dozoru a kontroly vydať na požiadanie colného orgánu záväzné stanovisko tak, aby  sa zabezpečil súlad s nariadením Európskeho parlamentu a Rady (ES) č. 765/2008.

Návrh zákona zároveň vo svojich ďalších článkoch reaguje na zmeny vykonané v súvisiacich právnych predpisoch.

	Vplyvy návrhu zákona na rozpočet verejnej správy, podnikateľské prostredie, sociálne vplyvy, vplyvy na životné prostredie a informatizáciu spoločnosti sú uvedené v doložke vybraných vplyvov.

	Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná.

	Návrh zákona bol dňa 11. mája 2010 prerokovaný v Legislatívnej rade vlády SR. Pripomienky vznesené na tomto rokovaní sú v predkladanom návrhu zákona zohľadnené. 

	Účinnosť zákona sa navrhuje od 1. januára 2011.